Circuíto de Thruxton

O Circuíto de Thruxton é un circuíto de competición situado preto da aldea de Thruxton en Hampshire, Inglaterra que recibe acontecementos de automobilismo incluíndo o British Touring Car e as carreiras de Fórmula 3. O circuíto alberga a sede do British Automobile Racing Club (BARC).

 Historia 
O sitio construíuse orixinalmente en 1942 como RAF Thruxton, un campo de aviación da segunda guerra mundial base da RAF e da USAAF e foi utilizado para o transporte de tropas e planeadores, incluíndo operacións durante os aterraxes do Día D. Ademais, os paracaidistas que participaron na exitosa incursión de Bruneval (Operación Biting), na que se conquistaron os equipos de radar alemáns na costa de Francia, engalaron aquí.

O circuíto, que segue a liña do camiño do perímetro do campo de aviación, creouse en 1968. De 1950-1965, as carreiras de motos disputáranse nas pistas de aterraxe e na estrada perimetral.

 Actividades de motor 

Debido a restriccións de planificación, no circuíto só poden disputar carreiras de motor 12 días cada ano. Actualmente, tres están dedicados ás carreiras de motos, cun fin de semana dedicado ao Campionato británico de Superbike, a primeira categoría de carreiras de motos de Gran Bretaña. O terceiro día se utiliza para  as carreiras dos clubs. Os días restantes dedícanse ás carreiras de coches e se reparten entre o Campionato do Reino Unido de turismos do TOCA, a Fórmula 3 británica, o Campionato do Reino Unido de Gran Turismo, roldas do Campionato británico de carreiras de camións, o International Truck Racing Challenge, así como os algunha carreira de resistencia. Tamén dispútanse campionatos de afeccionados, a 'Thruxton Classic', que ofrece carreiras para turismos clásicos, Fórmula Ford 1600 e Fórmula Ford 2000 clásicas. O día restante asígnase a outros clubs organizadores, como o 750 Motor Club e o Historic Sports Car Club. Debido á pouca frecuencia das reunións de carreiras, Thruxton segue sendo unha parte popular do calendario do automobilismo.

 Servizos médicos e de seguridade 
Thruxton ten un centro médico totalmente equipado en liña coas normas da Asociación de Deportes de Motor.

A licenza de circuíto MSA require un mínimo de dous médicos e dúas unidades de rescate para unha reunión de carreiras. A maioría das reunións lévanse a cabo con tres unidades de rescate, ademais dun coche médico, xunto con ambulancias e socorristas.

 Puntos de interese 
Durante os fins de semana de carreiras, un servizo de radio chamado Radio Thruxton opera na banda de Onda Media en 1602 kHz. Ten comentaristas nos puntos clave da pista, a saber, así como un reporteiro nos boxes, que conduce entrevistas cos gañadores da carreira.

Fóra das carreiras de motor, o circuíto ofrece unha escola de condución para aspirantes a pilotos de carreiras, ademais é a sede da serie da BBC 3 Stars in Fast Cars.

 Libros 
Bruce Grant-Braham escribiu dúas historias do circuíto que describe as carreiras de autos nos anos 70 e 80:
 "Motor Racing at Thruxton in the 1970s – Those Were The Days", publicado por Veloce Publishing Ltd.
 "Motor Racing at Thruxton in the 1980s – Those Were The Days", publicado por Veloce Publishing Ltd.

 Circuíto de karting 
Xunto ao circuíto principal de Thruxton atópase o Circuíto de Karting de Thruxton para pilotos aspirantes.

 Notas

 Véxase tamén 

 Ligazóns externas 

 Páxina sobre o circuíto

Categoría:Circuítos de carreiras do Reino Unido